Up-129/03
Natisni
Opravilna št.:
Up-129/03
Datum odločitve:
22. 4. 2003
ECLI:
ECLI:SI:USRS:2003:Up.129.03
Akt:
Ustavna pritožba A. A. zoper sodbo Višjega sodišča v Ljubljani št. II Cp 122/2000 z dne 13. 6. 2001 v zvezi s sodbo in sklepom Okrajnega sodišča v Trbovljah št. P 209/98 z dne 7. 10. 1999
Izrek:
Ustavna pritožba A. A. zoper sodbo Višjega sodišča v Ljubljani št. II Cp 122/2000 z dne 13. 6. 2001 v zvezi s sodbo in sklepom Okrajnega sodišča v Trbovljah št. P 209/98 z dne 7. 10. 1999 se zavrže.
Evidenčni stavek:
Po prvem odstavku 52. člena Zakona o Ustavnem sodišču se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Ker je ustavna pritožba vložena prepozno jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
13. 3. 2003
Vrsta odločitve:
sklep
Vrsta rešitve:
zavrženje
Dokument:
US22368
Up-129/03-8
13. 5. 2003
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sodbo Višjega sodišča v Ljubljani št. II Cp 122/2000 z dne 13. 6. 2001 v zvezi s sodbo in sklepom Okrajnega sodišča v Trbovljah št. P 209/98 z dne 7. 10. 1999 se zavrže.
Obrazložitev
1. Pritožnik je dne 11. 3. 2003 vložil ustavno pritožbo zoper sodni odločbi, navedeni v izreku. Navaja, da mu je bil sklep o zavrženju revizije vročen dne 30. 1. 2003, odgovor Državnega tožilstva glede pobude za vložitev zahteve za varstvo zakonitosti pa dne 28. 2. 2003.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podatkov, ki jih je Ustavnemu sodišču posredovalo Okrajno sodišče v Trbovljah, je razvidno, da je bil pritožnikovi pooblaščenki sklep Vrhovnega sodišča o zavrženju revizije vročen dne 30. 10. 2002 in ne 30. 1. 2003, kot to pritožnik navaja v ustavni pritožbi. Ne glede na to pa si pritožnik z vložitvijo nedovoljenega pravnega sredstva roka za vložitev ustavne pritožbe zoper sodbo Višjega sodišča ne more varovati, tudi če bi ustavno pritožbo vložil v roku 60 dni od vročitve sklepa o zavrženju revizije. Tudi predlog Državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva. Ker je očitno, da je ustavna pritožba, vložena dne 11. 3. 2003, prepozna, jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger